«Խորհրդային կարգերի փլուզումից հետո` մեր ժողովրդի հոգեւոր վերածննդի ու ամրապնդման ժամանակներում, Սբ. Կարապետ եկեղեցին խոնարհ ու լուռ սպասում է նորոգության իր հերթին: Նորբայազետցիների առաջին հավատո տունը նորոգելու գաղափարի շուրջ Գավառ քաղաքում եւ դրա սահմաններից դուրս ապրող շուրջ 65 համաքաղաքացիների է համախմբում ծնունդով գավառցի Սամվել Սինանյանը: Եկեղեցու նորոգման աշխատանքները, որոնք սկսվում են այս տարվա մայիսից, ընթանում են նրա անմիջական հսկողության և ուշադրության ներքո` նոյեմբերի երկրորդ կեսին պատրաստ լինելով վերաօծման: Տեղադրվել է նաեւ եկեղեցու զանգակատունը, որը քանդվել եւ անհետացել էր խորհրդային ժամանակներում»,-ասաց Գեղարքունյաց թեմի առաջնորդը: